Provincia de Treviso

Le Provincia de Treviso (Italian: Provincia di Treviso) esse un provincia de Italia in le region Veneto.  Su capital esse le citate de Treviso. Le provincia esse circumducite per Belluno in le nord, Vicenza in le west, Padova in le sud-west, Venetia in le sud-est e Friuli-Venezia Giulia in le est. Le fluvio Piave flue per le provincia durante que le fluvios Sile e Cagnan flue per le capital. 
Le provincia habe le epitheto de La Marca Trevigiana. Illo habe un economia prosperose e esse un importante productor de vino.  Illo contine un area de 750 milles quadrates.

Le provincia de Treviso esseva establite per le Celtos ma floriva sub le Romanos ante illo esseva subjugate al controllo de Huns, Ostrogoths, e Lombardos.  Durante le dominio romane, le provincia esseva nominate Tarvisium.  Durante le Prime Guerra Mundial, le provincia esseva gravemente danificate per le Armada de Austria.

Le provincia habe un population total de circa 900.000 personas a partir de 2016. Il habe 95 municipalitates in le provincia.  Le Marathon de Sancte Antonio esse un evento popular in le citate Vedelago del provincia. Illo esse un evento annual organisate le ultime dominica de april. Le cursa comencia ab le citate e fini in Padova. Durante lor via, le cursor passa per octo differente urbes. 
Mobiliarie, systemas sportive, textile, vino, calceos e machinarias son alcun del productos commercial major in le provincia.

Le monte Montello se trova in le provincia. Le plateau de Cansiglio receveva le nomine Boscos del Serenissime Republica proque illo furniva ligno pro construer multe nave venetiane.

Attractiones Principal
Le attractiones principal de Treviso include le Piazza dei Signori e le Palazzo dei Trecento.

Barchessa di Villa Pola Pomini, Ca’ Corner della Regina e Villa Emo se trova proxime a Vedelago. Le cathedrale de Castelfranco Veneto e le Rotonda a Badoere son altra attractiones turistic. Le regiones de Marca Settentrionale, Conegliano e Valdobbiadene son ben cognoscite pro lor vignas. A causa de lor paesages variate, Asolo es nominite "le citate de cento paesages."

Categoria:Provincias de Italia